Paytext Paris û bajarê Toulouse yê Fransa de kurdîstanijî û dostê înan vera hêrişanê dewleta tirke yê nîjadperestan  reyna vejîyayî kuçeyan.
Paris de çalakwananê ke fotografê Bariş Çakanî kiriştî qetilkerdişê ey sey sîyasîyî name kerd û bale ante ser ke wazenê serê nê bigêrî. Qiseykerdişan de ame vatene ke Tirkîya de kurdkî muzîk goştarîkerdiş sey mergî yo û veng dîya rayapêroyî ke wa vera hêrişanê nîjadperastan hîsgêr bo.
Bajarê Toulouse zî aktîvîstanê Têgêrayîşê Ciwanan ê Şorişgêran vera hêrişanê nîjadperastan ê dewleta tirke çalakîyêke organîze kerde. Çalakîya ke pankarta Erdogan qedexe keno, axû keno û kişeno ameye akerdene de qetilkerdişê Çakanî û  îşkenceyê Amedî ameyî şermezarkerdene.
